Source: https://e-justice.europa.eu/content_maintenance_obligations-355-cz-ro.do?member=1
Timestamp: 2019-07-23 07:53:28+00:00

Document:
Obligaţiile de întreţinere - Republica Cehă
Ţara: Republica Cehă
Cererile de încuviințare a executării în conformitate cu articolul 27 alineatul (1) din regulament trebuie transmise unei instanțe districtuale sau unui executor judecătoresc.
În conformitate cu articolul 201 și următoarele din Legea nr. 99/1963 („Codul de procedură civilă”), astfel cum a fost modificată, acțiunile împotriva hotărârilor privind cererile de încuviințare a executării în sensul articolului 32 alineatul (2) din regulament trebuie introduse la instanța districtuală care a pronunțat hotărârea sau la cea care deține competența teritorială în conformitate cu articolul 45 din Legea nr. 120/2001 privind executorii judecătorești și măsurile de executare („Codul privind măsurile de executare”), astfel cum a fost modificată ultima dată.
În cazul în care cererea de încuviințare a executării a fost înaintată unui executor judecătoresc, calea de atac introdusă împotriva deciziei executorului judecătoresc va fi soluționată de instanța regională în a cărei rază teritorială se află instanța de executare.
Căile de atac prevăzute la articolul 33 din regulament sunt acțiunea în anulare (žaloba pro zmatečnost), în conformitate cu articolul 229 și următoarele din Codul de procedură civilă, acțiunea pentru rejudecarea cauzei (žaloba na obnovu řízení), în conformitate cu articolul 228 și următoarele din Codul de procedură civilă și recursul extraordinar (dovolání) în conformitate cu articolul 236 și următoarele din Codul de procedură civilă și, în anumite spețe, în conformitate și cu articolul 30 din Legea privind procedurile judiciare speciale.
Cu toate acestea, recursul extraordinar nu este admisibil în cazul hotărârilor pronunțate pe fondul cauzei în materie de obligații de întreținere.
Instanța competentă să judece acțiunea în anulare sau acțiunea pentru rejudecarea cauzei este instanța care s-a pronunțat pe fondul cauzei. În anumite cazuri speciale, competența de a judeca aceste acțiuni îi revine instanței a cărei soluție a fost contestată (a se vedea articolul 235a din Codul de procedură civilă). Competența de a soluționa recursurile extraordinare îi revine Curții Supreme – adresa: Nejvyšší soud ČR, Burešova 20, 657 37 Brno, Republica Cehă.
Instanțele care dețin competența de a soluționa procedurile de reexaminare în sensul articolului 19 din regulament sunt instanțele districtuale care au pronunțat hotărârea în primă instanță.
Instanța competentă trebuie să aplice articolul 19 din regulament în mod direct. Există posibilitatea introducerii unei căi de atac împotriva hotărârilor care resping o cerere de reexaminare.
Autoritatea centrală este:
Oficiul pentru Protecția Internațională a Copiilor (Úřad pro mezinárodněprávní ochranu dětí)
Ministerul Justiției din Republica Cehă este un organ public competent, în sensul articolului 51 alineatul (3) din regulament; acesta deține competențe depline în sensul Legii nr. 629/2004 privind acordarea de asistență judiciară în cazul litigiilor transfrontaliere din Uniunea Europeană, astfel cum a fost modificată, pentru a garanta că asistența judiciară este acordată în conformitate cu articolul 51 alineatul (2) litera (a) din regulament.
Ministerul Justiției din Republica Cehă (Ministerstvo spravedlnosti ČR)
Autoritățile competente în materie de executare a hotărârilor în sensul articolului 21 din regulament sunt instanțele districtuale.
Competența teritorială a acestora este reglementată de articolele 84 - 86 din Codul de procedură civilă, dacă cererea de executare a fost înaintată unei instanțe districtuale, sau de articolul 45 din Codul privind măsurile de executare, dacă cererea a fost înaintată unui executor judecătoresc.
Limbile admise pentru traducerea documentelor menționate la articolele 20, 28 și 40 din regulament sunt ceha și slovaca.
Pe lângă limba cehă, autoritatea centrală acceptă și limbile engleză și slovacă pentru comunicarea cu alte autorități centrale prevăzute la articolul 59.

References: articolul 27
 articolul 201
 articolul 45
 articolul 33
 articolul 229
 articolul 228
 articolul 236
 articolul 30
 articolul 235
 articolul 19
 articolul 51
 articolul 45
 articolul 59